Ciolacu participă la Congresul PES, unde va fi desemnat candidatul comun pentru președinția Comisiei Europene
Data publicării:
Premierul Marcel Ciolacu, lider al PSD, participă vineri şi sâmbătă la Congresul Partidului Socialiştilor Europeni (PES), care are loc la Roma, în contextul alegerilor pentru Parlamentul European din iunie 2024.
Cu ocazia reuniunii liderilor social-democraţi din Uniunea Europeană, prim-ministrul Marcel Ciolacu va avea o serie de întrevederi la nivel înalt cu preşedintele Guvernului Spaniei, Pedro Sanchez, cancelarul Germaniei, Olaf Scholz, prim-ministrul Danemarcei, Mette Frederiksen, preşedintele PES, Stefan Lofven, candidatul comun al PES pentru preşedinţia Comisiei Europene, Nicolas Schmit, precum şi cu alţi lideri social-democraţi din Europa, a informat Partidul Social Democrat, într-un comunicat de presă.
Potrivit sursei citate, în cadrul congresului se va adopta programul electoral comun al social-democraţilor pentru Parlamentul European şi va fi desemnat candidatul comun al PES pentru preşedinţia Comisiei Europene.